**RELACION**

**PËR**

**PROJEKT-VENDIMIN PËR PROPOZIMIN E PROJEKT-LIGJIT**

**“PËR AGJENCINË E KTHIMIT TË GARANCIVE DHE KREDIVE”**

1. **QËLLIMI I PROJEKT-LIGJIT DHE OBJEKTIVAT QË SYNOHEN TË ARRIHEN**

Projektligji për “Agjencinë e Kthimit të Garancive dhe Kredive” synon ka për objekt krijimin e Agjencisë së Kthimit të Garancive dhe Kredive dhe përcaktimin e rregullave për organizimin dhe funksionimin e saj.

Ligji i synuar është një ligj i ri që shfuqizon ligjin, nr.8894, datë 14.05.2002 “Për Agjencinë e Trajtimit të Kredive” duke qënë një ligj i vjetër në kohë, dhe ka si qëllim krijimin e kuadrit ligjor për menaxhimin e skemave të veçanta të garancive shtetërore të huasë dhe të kthimit të tyre, njëkosisht edhe funksionet aktuale për trajtimin e kredive të cilat do të vijojnë të kryen nga AKGK. Gjithashtu, ky ligj krijon mundësinë për të autorizuar AKGK-në për ndjekjen e procedurave për kthimin e grancive shtetërore të miratuara para hyrjes në fuqi të tij.

Referuar nevojës për një sërë ndryshimesh ligjore që kanë lindur nga emetimi i dy skemave të garancive shtetërore në përfititm të biznesit. në situatën e Covid 19, në kushtet ku infrastruktura aktuale ligjore por edhe strukturore nuk i përgjigjet nevojave për raportim, kontrollim, verifikim, menaxhimin e të dhënave e të tjera aspekteve që shkojnë deri në rikuperimin e detyrimeve të bizneseve kundrejt buxhetit të shtetit që gjenerojnë nga këto lloj skemash, janë hartuar draftet përkatëse të akteve ligjore që do të mundësojnë ndryshimin e ligjit të borxhit dhe ligjit të Agjencisë së Trajtimit të Kredive (ATK).

**Ndryshimet kryesore** në ligjin e ATK pasqyrojnë ato ndryshime që do të pësojë ligji i borxhit, në drejtim të kalimit të një sërë funksionesh referuar zbatimit të skemave të garancisë. Në mënyrë të përmbledhur:

-AKGK-së, nëpërmjet ndryshimeve në ligj, i shtohen funksione të administrimit të skemave të veçanta të garancive të lëshuara në kuadër të menaxhimit të situatës së COVID 19, apo skemave të tjera të ngjashme që mund të lëshohen në të ardhmen, si dhe i kalohet gjithashtu funksioni i ndjekjes së hapave për kthimin e garancive ekzistuese shtetërore, si dhe nënhuave.

Sipas draft-ligjeve të përgatitura, shumat e rikuperuara nga Agjencia në lidhje me pagesat e bëra nga Ministria e Financave dhe Ekonomisë, në zbatim të marrëveshjeve të garancisë, si edhe shumat e rikuperuara për huatë dhe nënhuatë e dhëna nga Ministri përgjegjës për financat, derdhen në buxhetin e shtetit brenda 30 (tridhjetë) ditëve nga rikuperimi;

-AKGK gëzon statusin e një institucioni jo buxhetor, veprimtaria e të cilit financohet nga fondet e gjeneruara nga aktiviteti që kryen, pra duke mbajtur në këtë mënyrë një pjesë të fondeve të arkëtuara nga Agjencia të cilat derdhen në favor të buxhetit të shtetit.

Agjencia drejtohet nga Këshilli Mbikqyrës sipas rregullave dhe procedurave të përcaktuara në ligjin në fjalë, i cili ndër të tjera, miraton buxhetin vjetor të Agjencisë dhe mbikëqyr e kontrollon përdorimin e fondeve financiare për shpenzimet operative. Sipas draft-ligjit të hartuar, AKGK do vijojë të ketë të njejtin status.

1. **VLERËSIMI I PROJEKT-AKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**

Projektligji i propozuar nuk është i parashikuar në programin analitik të akteve të Ministrisë së Financave dhe Ekonomisë të parashikuara për t’u miratuar nga ana e Këshillit të Ministrave për vitin 2021, por nga rëndësia që paraqet për mbarëvajtjen e procesit të menaxhimit të borxhit shtetëror dhe garancive shtetërore të huasë nevojitet miratimi i tij sa më parë gjatë vitit 2021.

1. **ARGUMENTIMI I PROJEKTLIGJIT LIDHUR ME PËRPARËSITË, PROBLEMATIKAT, EFEKTET E PRITSHME**

Në ligjin nr. 9665, datë 18.12.2006 “Për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë”, i ndryshuar, janë bërë një sërë ndryshimesh, të cilat në radhë të parë akomodojnë rregullimet e nevojshme për ti kaluar në ndjekje AKGK-së një sërë funksionesh për menaxhimin e skemave të Garancive Sovrane, këto të lëshuara për ti ardhur në ndihmë biznesit në situatën e Covid 19, apo çdo skemë të ngjashme që mund të jetë e nevojshme në të ardhmen të miratohet. Në këtë kontekst, AKGK-së, nëpërmjet ndryshimeve ligjore të propozuara i kalojnë për t’u menaxhuar sipas nenit 4, aktivitetet/funksionet e mëposhtme:

1. Agjencia ka si funksion:
2. trajtimin e kredive dhe aseteve të tjera, të transferuara nga bankat tregtare të nivelit të dytë, me kapital tërësisht shtetëror;
3. trajtimin e portofolit të investimeve të kryera në banesa nga shoqëria INSIG sha, si dhe të aseteve të tjera, të transferuara me ligje të veçanta;
4. mbledhjen dhe kthimin e garancive shtetërore të huasë, dhe detyrimeve të huave dhe nënhuave, të dhëna nga Ministri përgjegjës për financat; Verifikimin e aftësisë paguese të subjekteve huamarrëse, në përputhje me Ligjin për huamarrjen shtetërore, borxhin shtetëror dhe garancitë shtetërore të huasë në Republikën e Shqipërisë;
5. Menaxhimin e disa aspekteve të skemave të veçanta të garancisë shtetërore
6. Mbikqyrjen e zbatimit të politikave të kujdesit dhe vlerësimit të riskut nga ana e institucioneve huadhënëse në rastet e skemave të veçanta të garancisë.

1. Me qëllim realizimin e funksioneve të saj sipas pikës 1 të këtij neni, Agjencia kryen të gjitha veprimet ligjore sipas legjislacionit në fuqi, Kodit Civil, Kodit të Procedurës Civile, ligji për falimentin dhe barrën siguruese.

**Detyra të tjera të ATK**

* Kryen mbikëqyrjen e kushteve financiare të të gjithë huamarrësve
* Krijon dhe përditëson bazën e të dhënave dhe regjistrin analitik të garancive që menaxhon.
* Raporton periodikisht në ministrinë përgjegjëse për financat mbi ecurinë e skemave të garancisë dhe të rikuperimit të saj.
* Verifikon plotësimin e kushteve për pagesën e garancisë nga subjektet
* Mbledh tarifa dhe komisione nga bankat (kur marrëveshja parashikon te tilla) dhe i derdh ato në buxhetin e shtetit.
* Dokumenton përfundimin e garancive që menaxhon

**Propozime të tjera në ligjin ATK**

* Harmonizimi me ligjin për menaxhimin buxhetor
* Përbërja e Këshillit Mbikëqyrës (është shtuar një anëtar nga MFE)
* Aksesi i drejtpërdrejtë në regjistrat elektronik shtetëror të pasurive të luajtshme dhe të paluajtshme
* Zbritja nga detyrimi vlerën e sendit të kaluar në pronësi të ATK sipas shumës së kontabilizuar
* Ndalimi i shitjes tek institucionet financiare, bankare ose jo bankare, dhe zyrave përmbarimore shtetërore apo private, mbledhjen e detyrimeve të debitorëve

1. **VLERËSIMI I LIGJSHMËRISË, KUSHTETUTESHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Ndryshimet e propozuara në tërësi janë në përputhje të plotë me kushtetutën dhe legjislacionin në fuqi. Projektvendimi i propozuar mbështetet në nenet 81, pika 1, dhe 100, të Kushtetutës, ndërsa Projektligji i propozuar mbështetet në nenet 78, 83 pika 1 dhe 156 të Kushtetutës.

1. **VLERËSIMI I SHKALLËS SË PËRAFRIMIT ME ACQUIS COMMUNAUITAIRE (PËR PROJEKT-AKTET NORMATIVE).**

Projektligji nuk synon përafrimin me legjislacionin komunitar.

1. **PËRMBLEDHJE SHPJEGUESE E PËRMBAJTJES SË PROJEKT-AKTIT**

Projektligji i propozuar përmban 21 nene, ku janë reflektuar ndryshime të nevojshme për sa parashtrohet në sesionin III të këtij relacioni.

1. **INSTITUCIONET DHE ORGANET QË NGARKOHEN ME ZBATIMIN E AKTIT.**

Me zbatimin e këtij akti ngarkohet Ministria e Financave dhe Ekonomisë dhe institucionet e tjera që kanë detyrime në përputhje me parashikimet e ligjit “Për agjencinë e kthimit të garancive dhe kredive”.

1. **MINISTRITË, INSTITUCIONET DHE PERSONAT DHE QË KANË KONTRIBUAR NË HARTIMIN E PROJEKT-AKTIT**

Ky projektligj dërgohet për mendim pranë Ministrisë së Drejtësisë.

1. **RAPORTI I VLERËSIMIT TË TË ARDHURAVE DHE SHPENZIMEVE BUXHETORE**

Ndryshimet e propozuara nuk kanë efekte financiare për buxhetin e shtetit.

**MINISTRI I FINANCAVE**

**DHE EKONOMISË**

**DELINA IBRAHIMAJ**